OpenLLM-France/wikimedia huggingface dataset:
# Enric Fontana Grau

Enric Fontana Grau (Reus, 1892 - 1951) va ser un comerciant d'olis català, pare d'Enric Fontana Codina, ministre de Comerç durant el franquisme.
Fill d'una família de l'alta burgesia comerciant reusenca, es va dedicar al comerç de l'oli i va ocupar diversos càrrecs a les esferes del poder municipal. Va ser diverses vegades regidor a l'ajuntament de Reus. El 1935 va ser un dels cofundadors de la secció reusenca de la C.E.D.A., partit que de fet ja venia actuant com a Acció Popular Catalana, del qual Fontana n'era membre. Va deixar el càrrec de regidor el gener de 1936, que ocupava des de l'any anterior, quan va dimitir l'alcalde Pere Jordana, per haver cessat el govern Lerroux. En la postguerra va ser membre de la junta directiva de la Cambra Oficial del Comerç i la Indústria de Reus, i va ser president de la Cambra de la Propietat Urbana. La seva empresa d'olis gestionava una part important de les exportacions d'aquest producte a l'estranger, i va ser president de la Federació Espanyola d'Exportadors d'oli d'oliva, cosa que el feia estar llargues temporades a l'estranger. Feia societat amb un germà seu, Josep Fontana Grau, pare del falangista i procurador en Corts Josep Maria Fontana Tarrats. Un altre germà seu, Ferran Fontana Grau, va ser afusellat el 1939 després d'un consell de guerra sumaríssim, per les seves idees anarquistes.

## Referències

* ↑ Olesti Trilles, Josep. Diccionari biogràfic de reusencs. Reus: l'Ajuntament, 1991, p. 273.
# Huérguina

Huérguina és un municipi de la província de Conca, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 95 | 106 | 122 | 100 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Premi Nobel de Fisiologia o Medicina

El Premi Nobel de Fisiologia o Medicina, és un dels Premis Nobel que s'atorguen anualment. El guanyador el decideix l'Institut Karolinska, i el premi s'entrega a Estocolm (Suècia).

## Referències

* ↑ «premi Nobel de medicina i fisiologia | enciclopèdia.cat». [Consulta: 21 setembre 2018].

## Vegeu també

* Llista de guardonats amb el Premi Nobel
* Llista de guardonats amb el Premi Nobel de Medicina o Fisiologia

## Enllaços externs

* (anglès) Pàgina del Premi Nobel de Medicina i Fisiologia de l'Institut Nobel
# Aquilegia paui

Aquilegia paui o corniol dels Ports és una espècie de planta amb flor que pertany a la família de les ranunculàcies.

## Descripció

Es tracta de plantes de mida petita (fins a 20 cm), amb flors blanques o d'un blau pàl·lid, sèpals de 10-15 mm i esperó de 6-10 mm. Tanmateix, resta per confirmar, a la llum d'un estudi taxonòmic acurat, el valor diagnòstic d'aquests caràcters, per tal de poder separar Aquilegia paui de la polimòrfica Aquilegia vulgaris.

## Distribució i hàbitat

És una planta endèmica de la zona dels Ports de Beseit (Tarragona), que va ser descrita sobre la base de material recol·lectat per Pius Font i Quer l'any (1920).
Segons alguns taxonomistes Aquilegia paui no es tractaria d'una espècie diferent sinó un sinònim d'Aquilegia vulgaris o una subespècie d'Aquilegia vulgaris.
Els darrers temps ha anat creixent arreu l'interès per l'estat de conservació de la flora vascular, en especial dels endemismes d'àrees restringides o amb poblacions isolades lluny del nucli de la seva àrea de distribució.
Des del punt de vista de la conservació, sembla que Aquilegia paui seria un tàxon raríssim restringit a una sèrie de canals ombrívoles i orientades al nord, on colonitza pedregars calcaris, i més rarament pradells de peu de cingle. Sovint creix vora espècies endèmiques de les muntanyes del sud de Catalunya com Salix tarraconensis (Pau), Arenaria viridis (Font Quer) i Thymus willkommii (Ronniger).

## Taxonomia

Aquilegia paui va ser descrita per Pius Font Quer i publicat a Treballs de la Institució Catalana d'História Natural 5(3): 198. 1920.

### Etimologia

aquilegia : nom genèric que deriva del llatí aquila = "l'àguila", en referència a la forma dels pètals de la qual es diu que és com l'urpa d'una àguila.
paui: epítet que designa en honor del botànic i farmacèutic del País valencià Carles Pau i Espanyol.

## Referències

* ↑ «Aquilegia paui» (en anglès). Tropicos.org. Missouri Botanical Garden. [Consulta: 7 maig 2020].
* ↑ A Epítets Botànics

## Enllaços externs

* Dades sobre l'estatus d'algunes plantes endèmiques, amenaçades o rares a Catalunya
* Portal de Biologia de Conservació de plantes
# Confederació quitu

La confederació quitu (sovint mal anomenada regne de Quito) fou una agrupació de pobles precolombins estesa a partir del segle xiv a la zona nord de l'actual Equador, a la província de Pichincha i territoris propers.

## Descripció general

Formada inicialment a partir de la cultura de La Tolita, aquesta agrupació es convertí en una de la més poderoses i políticament organitzades del territori equatorià. Juntament amb les properes confederació caranqui al nord i la confederació cañari, al sud, representa el procés anomenat «d'integració» en què les diverses cultures tendeixen a unir-se formant protoestats en forma de cabdillatges. El centre més important de la confederació quitu era la ciutat de Quito i destaca la construcció de turons piramidals, circulars o ovalats (tolas) amb finalitats cerimonials. En aquests anys, Quito es convertí en centre d'una extensa xarxa de camins i d'intercanvi econòmic, gràcies a la seva condició de mercat regional. La confederació quitu i la confederació caranqui (situada més al nord) s'oposaren amb força a la penetració inca que s'inicià a finals del segle xv i començaments del segle xvi: Túpac Yupanqui penetrà al territori quitu, en aquells moments governat o, com a mínim, dirigit militarment pel cabdill Pilla-Guasu. Es desconeix com es va produir exactament la conquesta inca i tampoc és del tot clar si les dues confederacions, quitu i caranqui, van mantenir algun tipus de lligam polític en aquells moments.

## Aspectes historiogràfics

Els treballs historiogràfics inicials del jesuïta Juan de Velasco, al segle xviii, amb la seva obra Historia del Reyno de Quito en la América Meridional, han estat molt influents, però moltes de les seves suposicions han quedat desmentides o matisades pels estudis historiogràfics actuals. Segons Velasco, que combina la història de la confederació quitu i la confederació caranqui i forma un sol i ahistòric «Regne de Quito», els governants s'anomenaven shyris o scyris. El relat de Velasco segueix les línies següents. La penetració inca es produí en temps del shyri Hualcopo Duchicela i després de durs enfrontaments sotmeté el territori i l'integrà a l'imperi. En temps de Huayna Cápac, però, es produïren greus enfrontaments en territori quitu: el nou shyri, Cacha Duchicela, ordenà un aixecament massiu, que culminà en la massacre de Yaguarcocha («llacuna de la sang») per part de les tropes inques. Després d'aquests fets, Huayna Cápac aconseguí pacificar el territori casant-se amb una princesa quitu, Paccha o Tuta Paclla, i s'establí a la ciutat de Quito, prosseguint una tendència a donar més pes a la part septentrional de l'imperi. En realitat, la resistència més forta a la penetració inca i l'episodi de Yaguarcocha es corresponen a la confederació caranqui.

## Referències

* ↑ Salvador Lara, Jorge. Breve historia contemporánea del Ecuador (en castellà). Mèxic D. F.: Fondo de Cultura Económica, 2000.
* 1 2 3 Ayala Mora, Enrique. Manual de historia del Ecuador (en castellà). Quito: Corporación Editora Nacional, 2008.
* ↑ Salomon, Frank. Los señores étnicos de Quito en la época de los incas (en castellà). Otavalo: Instituto Otavaleño de Antropología, 1980.
# Edgar Douglas Adrian

Edgar Douglas Adrian, 1r Baró d'Adrian (Londres, Anglaterra 1889 - Cambridge 1977) fou un neuròleg anglès guardonat amb el Premi Nobel de Medicina o Fisiologia l'any 1932.

## Biografia

Va néixer el 30 de novembre de 1889 a la ciutat de Londres. Va estudiar ciències naturals al Trinity College de la Universitat de Cambridge, on es llicencià medicina l'any 1915. Durant la Primera Guerra Mundial va treballar al St Bartholomew's Hospital de Londres, tractant soldats amb trastorns nerviosos. L'any 1925 fou nomenat professor de fisiologia del Royal College of Physicians, el 1929 de la Royal Society, i el 1937 de la Universitat de Cambridge. Des de 1951 fou director del Trinity College.
El 1942 li fou concedida l'Orde del Mèrit del Regne Unit i el 1950 fou nomenat President de la Royal Society de Londres, càrrec que desenvolupà fins al 1955. Aquell mateix li fou concedit el títol nobiliari de "Baró d'Adrià", títol que ostentà ell i el seu fill. Morí el 4 d'agost de 1977 a la ciutat de Cambridge.

## Recerca científica

L'any 1925 inicià la seva recerca sobre els impulsos nerviosos en els òrgans sensorials humans, demostrant la possibilitat d'amidar el corrent en les fibres nervioses aplicant un amplificador. Aquest mètode continuà el treball iniciat per Keith Lucas usant l'electròmetre Lippmann, desenvolupat per Gabriel Lippmann, i un tub de raigs catòdics per amplificar els senyals produïts pel sistema nerviós i registrar la descàrrega elèctrica dels nervis sota estímul físic. Un descobriment accidental d'Adrian l'any 1928 va aconseguir provar la presència d'electricitat a les cèl·lules del nervi. Amplià la seva recerca a l'estudi de les causes del dolor per l'estímul del sistema nerviós, realitzant descobriments sobre la recepció d'aquests senyals al cervell i la distribució espacial de les àrees sensorials de l'escorça cerebral en diversos animals. Aquestes conclusions el conduïren a la formulació de la idea d'un mapa sensorial, anomenat homunculus.
L'any 1932 li fou atorgat el Premi Nobel de Medicina o Fisiologia pels seus treballs relatius a la funció de les neurones i les cèl·lules nervioses motores, premi que compartí amb el neuròleg Charles Scott Sherrington.
Posteriorment va utilitzar l'electroencefalograma per estudiar l'activitat elèctrica del cervell als éssers humans, realitzant avanços significatius en l'observació de certes patologies cerebrals com l'epilèpsia. Passà la resta de la seva vida científica en la recerca al voltant de l'olfacte.

## Enllaços externs

* «Edgar Douglas Adrian» (en anglès). The Nobel Prize. The Nobel Foundation.
# Huévar del Aljarafe

Huévar del Aljarafe és una localitat de la província de Sevilla, Andalusia, Espanya. L'any 2005 tenia 2.457 habitants. La seva extensió superficial és de 58 km² i té una densitat de 42,4 hab/km². Les seves coordenades geogràfiques són 37° 21′ N, 6° 16′ O. Està situada a una altitud de 75 metres i a 26 kilòmetres de la capital de la província, Sevilla.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 |
| 2.308 | 2.283 | 2.278 | 2.271 | 2.289 | 2.313 | 2.332 | 2.412 | 2.457 |
# David Barral Torres

David Barral Torres (nascut el 10 de maig de 1983 a Cadis) és un futbolista professional andalús que juga com a davanter al Internacional de Madrid.
El 5 de juliol de 2015 Barral va signar amb l'Al Dhafra SCC dels Emirats Àrabs Units, després que s'acabés el seu contracte amb la UE Llevant.

## Referències

* ↑ David Barral firma por el Al-Dhafra (David Barral signs for Al-Dhafra); Marca, 5 juliol 2015 (castellà)

## Enllaços externs

* Fitxa a BDFutbol
* Fitxa a Futbolme (castellà)
* Fitxa a Soccerway
* Web oficial Arxivat 2013-12-14 a Wayback Machine.
# Edgar Corredor Álvarez

Edgar Corredor Álvarez (Sogamoso, 24 de febrer de 1960) va ser un ciclista colombià, que fou professional entre 1984 i 1996. Va destacar com a escalador, tot i que no aconseguí cap victòria de renom. El seu major èxit fou la classificació dels joves de la Volta a Espanya de 1984.

## Palmarès

* 1983
** Vencedor d'una etapa del Gran Premi Guillem Tell
* 1984
** Vencedor de la classificació dels joves de la Volta a Espanya
* 1985
** Vencedor d'una etapa del Tour de l'Avenir
* 1986
** 1r a la Vuelta a Cundinamarca
** Vencedor d'una etapa de la Volta a Colòmbia
* 1991
** 1r a la Volta a Aragó i vencedor d'una etapa

### Resultats a la Volta a Espanya

* 1984. 5è de la classificació general. Vencedor de la classificació dels joves
* 1985. Abandona
* 1986. 37è de la classificació general
* 1991. Abandona
* 1992. 19è de la classificació general

### Resultats al Tour de França

* 1983. 16è de la classificació general
* 1984. Abandona (11a etapa)
* 1986. Fora de control (18a etapa)
* 1988. 41è de la classificació general

## Enllaços externs

* Fitxa d'Edgard Corredor a sitiodeciclismo.net
# Interfície física

Una interfície física és aquell mitjà usat per a la connexió d'un ordinador amb el mitjà de transport de la Xarxa informàtica. Això pot ser un mòdem, una targeta de xarxa, un port sèrie, enllaç infraroig, una connexió fil, etc. S'utilitza aquesta expressió per no referir-se a cap mitjà o tipus de connexió en concret, així es refereix al dispositiu pel qual s'accedeix a la xarxa de forma genèrica.

## Referències

* ↑ «Definición de interfaz — Definicion.de» (en castellà). [Consulta: 3 maig 2019].
# Hüseynov

Hüseynov és el nom dels següents personatges:
* Elnur Hüseynov (1987, Aşgabat, Turkmenistan), cantant de pop de l'Azerbaidjan
* Murad Hüseynov (Makhatxkalà, Rússia), futbolista àzeri
# Elizabeth Hight

Elizabeth A. Hight és contraalmirall i vicedirectora de l'Agència de Sistemes d'Informació de Defensa (DISA). Va assumir aquest càrrec el desembre del 2007.

## Referències

* ↑ «Rear Admiral Elizabeth A Hight USN» (en anglès). Biografies. Marina dels Estats Units. Arxivat de l'original el 2016-12-21. [Consulta: 22 febrer 2009].

## Enllaços externs

* Biografia d'Oficial de la Marina Arxivat 2016-12-21 a Wayback Machine. (anglès)
* Lideratge DISA Arxivat 2010-09-21 a Wayback Machine. (anglès)
# Programa antiplagi

Un programa antiplagi permet la detecció de plagi mitjançant l'ajuda d'un ordinador (CaPD) que du a terme diferents tasques de recuperació d'informació (IR) tot i comptant amb sistemes IR especialitzats, denominats sistemes de detecció de plagi (PDS).

## Comparació de programes antiplagi

La taula següent compara els programes utilitzats per a la detecció del plagi.
| Programa | Desenvolupador | Primer alliberament públic | Versió estable més tardana | Llicència | Opcions de desplegament | Notes |
| Grammarly | Grammarly, Inc. | 2016 | freemium | SaaS | https://www.grammarly.com/plagiarism-checker |
| iThenticate | iParadigms | 2004 | 2017 | Propietari | http://www.ithenticate.com |
| PlagScan | PlagScan GmbH | 2008 | , | Limitat | SaaS | https://www.plagscan.com |
| Turnitin | iParadigms | 1997 | , | Propietari | http://www.turnitin.com |
| Aresearchguide | aresearchguide.com | | | freemium | SaaS | https://www.aresearchguide.com/plagiarism-checker.html |
| Eduzaurus | Eduzaurus.com | | | freemium | SaaS | Plagiarism checker free |
| VIPER | All Answers Limited | , | , | ? | (Lliure de càrrec en la web) | Web Viper |
| Pltext | pltext, inc. | 2020 | | free | https://pltext.com | https://pltext.com |
| PlagTracker | Devellar | 2011 | , | freemium | http://www.plagtracker.com |
| Unicheck | Unicheck | 2014 | SaaS | freemium | SaaS | https://unicheck.com |
| Similarity Checker | GMR | 2017 | SaaS | free | similarity checker | |

## Referències

* ↑ Spillane, James. «Startup Blog: What Basics You Should Know», 31-07-2015. [Consulta: 15 setembre 2023].
* ↑ McDiarmid, Jess. «DSU takes on Turnitin.com» (en anglès). Gazette. Dalhousie University, 16-03-2006. Arxivat de l'original el 2016-05-27. [Consulta: 20 març 2009].

## Enllaços externs

* Viper anti-plagi
* Viper plagiarism removal
# Andreu Alfonsello

Andreu Alfonsello (Elna 1406 - ? 1488), fou un escriptor català en llengua llatina.

## Biografia

Pertanyia a una familia de la noblesa menor d'Elna. Estudià a la Universitat de Bolonya, on es doctorà en lleis.
L'any 1446 prengué possessió de la mitra de Girona en nom de Joan Margarit i Pau, del qual fou vicari general. Fou secretari del capítol de Girona, i en redactà les actes, en les quals inserí notícies diverses, de gran interès historiogràfic (revolta catalana contra Joan II i qüestió dels remences).

## Obres

* Resolutiones Capituli Cathedralis Gerundensis

## Bibliografia

* Mariàngela Vilallonga, La literatura llatina a Catalunya al segle xv. Repertori bio-bibliogràfic (1993, ISBN 978-84-7256-930-0).
* Fèlix Torres Amat, Memorias para ayudar a formar un diccionario crítico de los escritores catalanes, Barcelona, 1836.

## Referències

* ↑ Vilallonga 1993

## Enllaços externs

* Biografia de Andreu Alfonsello, per Maria Toldrà Arxivat 2007-09-27 a Wayback Machine.
* Bibliografia sobre Andreu Alfonsello, per Maria Toldrà Arxivat 2007-09-27 a Wayback Machine.
# Distribució discreta de Weibull

En la teoria de probabilitat i estadística, la distribució discreta de Weibull és la variant discreta de la distribució de Weibull. Va ser descrit per primera vegada per Nakagawa i Osaki el 1975.

## Paràmetres alternatius

En el document original de Nakagawa i Osaki es va utilitzar la parametrització $q=e^{-\alpha ^{-\beta }}$ convertint el cmf $1-q^{(x+1)^{\beta }}$ en $q\in (0,1)$. Fent $\beta =1$ fa aparent la relació amb la distribució geomètrica.

## Transformació localització-escala

La distribució contínua de Weibull té una estreta relació amb la distribució de Gumbel que és fàcil de veure quan es torna a convertir la variable. Es pot fer una transformació similar amb la distribució discreta de Weibull.
Definim $e^{Y}-1=X$ on (de forma no convencional) $Y=\log(X+1)\in \{\log(1),\log(2),\ldots \}$ i definim els paràmetres $\mu =\log(\alpha )$ i $\sigma ={\frac {1}{\beta }}$. Per substitució de $x$ al cmf:
    $\Pr(X\leq x)=\Pr(X\leq e^{y}-1).$
Veiem que obtenim una parametrització d'escala local:
    $=1-\exp \left[-\left({\frac {x+1}{\alpha }}\right)^{\beta }\right]=1-\exp \left[-\left({\frac {e^{y}}{e^{\mu }}}\right)^{\frac {1}{\sigma }}\right]=1-\exp \left[-\exp \left[{\frac {y-\mu }{\sigma }}\right]\right]$
que en la configuració d'estimacions té molt sentit. Això obre la possibilitat de regressió amb marcs desenvolupats per a la regressió de Weibull i la teoria de valor extrem.

## Referències

* ↑ «The discrete Weibull distribution». Reliability, IEEE Transactions on, 24, 1975, pàg. 300–301.
* ↑ Scholz, Fritz «Maximum Likelihood Estimation for Type I Censored Weibull Data Including Covariates». ISSTECH-96-022, Boeing Information & Support Services, 1996 [Consulta: 26 abril 2016].

## Vegeu també

* Distribució de Weibull
* Distribució geomètrica
* Distribució q-Weibull
# Interfície natural d'usuari

La interfície natural d'usuari (en anglès natural user interface, NUI) és un tipus d'interfície d'usuari en la que s'interactua amb un sistema, aplicació, etcètera, sense utilitzar sistemes de comandament o dispositius d'entrada (tal com succeix a les interfícies gràfiques d'usuaris, que usen ratolins, teclats alfanumèrics, llapisos òptics, panells tàctils, joysticks, etcètera), i en el seu lloc, es fa ús de moviments gestuals del cos o d'alguna de les seves parts, com les mans, servint de comandament de control.
En el cas de pantalles capacitives multitàctils, l'operació o control és per mitjà de la gemmes dels dits, en un o diversos contactes i també el control proper a la pantalla, però sense tocar-la.
També existeix el control de sistemes operatius per mitjà de la veu humana, denominat control per reconeixement de la parla o reconeixement de veu, com per exemple Siri d'Apple, Google Now o OK Google.
Un exemple de dispositiu amb NUI és el Xbox Kinect.

## Vegeu també

* Holografia tàctil
* Interacció persona-ordinador
* Interfície d'usuari
* Pantalla tàctil
* Reactable

### Sistemes operatius amb NUI

Alguns sistemes operatius amb interfície natural d'usuari són:
* MeeGo
* iOS
* Android
* Windows Phone
* Unity
* Haiku
* Symbian OS
* Windows Mobile 2003

## Enllaços externs

* NUI
* L'evolució de la NUI de Windows 8
* Interfície gràfica híbrida entre Mac OS X i iOS
* GUI versus NUI en Vimeo
# Iowa (desambiguació)

«Iowa» té aquests significats:
Lloc als Estats Units d'Amèrica:
* Iowa, és un estat dels EUA.
* Iowa River, és un afluent del Mississipi.
* Iowa (Louisiana), un poble.
* Iowa City (Iowa), una ciutat.
* Iowa Colony (Texas), una ciutat.
* Iowa County (Iowa), un comtat.
* Iowa County (Wisconsin) un comtat.
* Iowa Falls (Iowa), una ciutat.
* Iowa Park (Texas), una ciutat.
* Territori d'Iowa, territori organitzat incorporat als Estats Units
També:
* Poble iowa, és una tribu nadiua americana.
* Iowa (album), by Slipknot
* USS Iowa, nom donat a vaixells de combat dels EUA.
** USS Iowa (BB-4)
** USS Iowa (BB-53) (desballestat abans el seu acabament)
** USS Iowa (BB-61)
* Vaixells de combat de classe Iowa
# Hüttenberg

Hüttenberg (eslovè: Železni Hrib) és una vila del districte de Sankt Veit an der Glan a l'estat de Caríntia (Àustria). Es troba a 786 m d'altitud. Ocupa una superfície de 134,52 m².
L'any 2005 tenia 1699 habitants. Aquest municipi és conegut pels seus importants dipòsit de mineral de ferro (siderita)que ja els coneixien els antics romans amb el nom de ferrum noricum. Les mines de ferro van tancar l'any 1978.
Aquest municipi inclou ka vall Görtschitz als Alps de Seetal. Al nord fa frontera amb Estíria.
Heinrich Harrer hi va néixer i té dedicat un museu.

## Enllaços externs

* www.huettenberg.at Arxivat 2010-06-19 a Wayback Machine.
# Elizabeth Jane Weston

Elizabeth Jane Weston (llatí: Elisabetha Ioanna Westonia) (2 de novembre de 1582 a Londres -23 de novembre de 1612 a Praga) va ser una poeta anglotxeca, majoritàriament coneguda per la seva poesia neollatina. A diferència de moltes altres dones del seu temps, la seva poesia va ser publicada. La seva obra completa es va publicar en dos volums l'any 1608, i es va titular Parthenica. El tema de les seves poesies variava entre somnis idíl·lics, odes a l'emperador Rodolf II, odes a si mateixa, i diatribes antisemítiques.
Era filla de Joanna Cooper (23 de juny de 1563 a Chipping, Norton-1606) i el seu primer marit, John Weston, de qui gairebé no se sap res. El pare va morir quan Elizabeth tenia sis mesos. El seu padrastre, Edward Kelley, era un alquimista ben conegut. Kelley, juntament amb John Dee, va ser contractat en la cort de Rodolf II, cosa que va fer que la família es traslladés a Bohèmia: a Třeboň (fins al 1588), Jílové (fins al 1591), quan Kelley va ser empresonat a Most, a causa de dificultats financeres. Després de la mort de Kelley, la família es va traslladar a Praga.
El seu domini de les llengües era notable, coneixia com a mínim cinc idiomes: txec, anglès, alemany, italià i llatí.
El 1603, es va casar amb un advocat, Johnnes Leo. Junts, van tenir set fills, abans que morís al part l'any 1612. És enterrada a l'església de Sant Tomàs a Malá Strana, l'anomenada ciutat menor de Praga.

## Referències

* ↑ El gravat de la seva tomba diu que va néixer el 1582, però biògrafs defensen que va néixer el 1581 a Oxfordshire (cfr. Schleiner, nota 27 a la p. 263, Clucas, p. 291).
* ↑ John Dee: Interdisciplinary Studies in English Renaissance Thought (International Archives of the History of Ideas), Stephen Clucas (Editor), 2006, chapter 13 by Susan Bassnett: "Edward Kelley’s Family in the Writings of John Dee", p. 288
* ↑ Louise Schleiner: "Tudor and Stuart Women Writers", Indiana University Press, 1994, p. 97
# Programari de grup

Habitualment s'anomena programari de grup (en anglès groupware) o programari col·laboratiu (en anglès collaborative software) aquell tipus de programari que serveix perquè un grup de persones pugui treballar cooperativament a través d'una xarxa local, una extranet o a través d'Internet. El groupware engloba eines de comunicació i coordinació entre els participants del treball col·laboratiu.
Algunes de les eines més comunes són, pel que fa a la comunicació entre usuaris:
* correu electrònic
* xat
* sistema de videoconferència
* fòrums
Les eines de coordinació més emprades són:
* wikis
* agenda virtual
* documents compartits
* xarxa social
* marcadors d'adreces d'interès
* intranet

## Referències

* ↑ TERMCAT